明 朱元璋 《大军帖》

大军自下山东，所遇去处，得到迤北省院官员甚多。吾见二将军留此等于军中，甚是忧虑。恐大军下营及行兵，此等杂于军队中，忽白日遇敌不便，夜间遇偷寨者亦不便。况各各皆系省院大衙门，难以姑假补之。亲笔至日，但得有椎柄之官员，无分星夜发来布于南方，观玩城池，使伏其心，然后用之，决无患已。如济甯陈平章、卢平章等家小，东平马德家小，尽数发来。至京之后，安下稳当，却遣家人一名，前赴彼旧官去处言信，人心可动。朱